இந்நிலையில், பஞ்சலிங்க அருவி அமைந்துள்ள திருமூர்த்தி மலை பகுதியில் கடந்த சில நாட்களாக கன மழை பெய்து வருவதால், பஞ்சலிங்க அருவிக்கு வழக்கத்தை விட நீர் அதிகளவில் வந்து கொண்டிருக்கிறது. நேற்று காலை மேலும் நீர் வரத்து அதிகரித்ததால், அருவியில் மக்கள் நெருங்க முடியாத அளவிற்கு நீர் கொட்டியது. அருவியில் இருந்து வரும் நீர் ஓடையின் வழியாக அமணலிங்கேஸ்வரர் கோயிலை ஒட்டியவாறு சென்று திருமூர்த்தி அணையில் சேர்கிறது. நேற்று ஓடையில் நீர் வரத்து அதிகரித்ததால், அது கோயிலையும் சூழ்ந்தது.